Rikunarita-ORG/Wikinium huggingface dataset:
# R. Venkataraman

| Ramaswamy Venkataraman |
| --- |
|  R. Venkataramanin virallinen muotokuva. |
| Intian presidentti |
|
25. heinäkuuta 1987 – 25. heinäkuuta 1992
 |
| Edeltäjä | Zail Singh |
| Seuraaja | Shankar Dayal Sharma |
| Henkilötiedot |
| **Syntynyt** | 4. joulukuuta 1910 Thanjavur, Tamil Nadu |
| **Kuollut** | 27. tammikuuta 2009 (98 vuotta) New Delhi |
| Ammatti | lakimies |
| Tiedot |
| Puolue | Intian kongressipuolue |
| Uskonto | hindulaisuus |
|  Nimikirjoitus |
| [ Muokkaa Wikidatassa ]  |
| Infobox OK |

**Ramaswamy Venkataraman** (tamiliksi இராமசுவாமி வெங்கட்ராமன், *Irāmacuvāmi Veṅkaṭrāmaṉ*; 4. joulukuuta 1910 – 27. tammikuuta 2009) oli intialainen poliitikko.

Venkataraman syntyi Tamil Nadun osavaltiossa. Hän opiskeli Madrasissa ja toimi jo ennen poliittista uraansa lakimiehenä vuodesta 1935. Hän osallistui Intian itsenäisyysliikkeen toimintaan ja brittiläiset siirtomaaisännät laittoivat hänet vankilaan. Vapautumisensa jlkeen hän jatkoi lakimiehenä ja osallistui maansa perustuslain kirjoittamiseen.

Venkataraman valittiin Intian kahdeksanneksi presidentiksi vuonna 1987. Häntä seurasi vuonna 1992 Shankar Dayal Sharma. Ennen presidenttiyttään Venkataraman oli toiminut lähes neljä vuotta Intian seitsemäntenä varapresidenttinä.

## Lähteet

NäytäIntian presidentit
* Rajendra Prasad
* Sarvepalli Radhakrishnan
* Zakir Hussain
* V. V. Giri
* Muhammad Hidayatullah
* Fakhruddin Ali Ahmed
* Basappa Danappa Jatti
* Neelam Sanjiva Reddy
* Zail Singh
* R. Venkataraman
* Shankar Dayal Sharma
* K. R. Narayanan
* A. P. J. Abdul Kalam
* Pratibha Patil
* Pranab Mukherjee
* Ram Nath Kovind
# Tiruvannamalain piirikunta

| Tiruvannamalai |
| --- |
|  Tiruvannamalain piirikunta Tamil Nadun kartalla. |
| Hallintokeskus | Tiruvannamalai |
| Valtio – Osavaltio | Intia Tamil Nadu |
| Väkiluku (2011) | 2 464 875 |
|  – Tiheys | 398 as./km² |
| Infobox OK |

**Tiruvannamalain piirikunta** (tamiliksi திருவண்ணாமலை மாவட்டம், *Tiruvaṇṇāmalai māvaṭṭam*) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Velloren piirikuntaan, idästä Kancheepuramin piirikuntaan, etelästä Viluppuramin piirikuntaan ja lännestä Krishnagirin ja Dharmapurin piirikuntiin.

Piirikunnassa oli vuoden 2011 väestönlaskennassa 2 464 875 asukasta.

## Lähteet
# Naaras

Naaraan symboli (Venus-symboli)
**Naaras** on eläinyksilö, jonka sukusolut ovat munasoluja. Munasoluksi määritellään lajin suurikokoisin sukusolu.

Monella lajilla sukupuolen määräävät sukupuolikromosomit. Ihmisnaaraat ja muut nisäkäsnaaraat ovat sukupuolikromosomeiltaan homogameettisia, eli tyypillisesti XX. Nisäkäsnaaras on siis saanut X-kromosomin sekä äidiltään että isältään. Linnuilla ja perhosilla naaras on sen sijaan heterogameettinen, ja sen sukupuolikromosomit merkitään ZW. Kaloilla, matelijoilla ja sammakkoeläimillä naaraiden homogameettisuus ja heterogameettisuus vaihtelevat lajeittain. Joillain lajeilla ei ole lainkaan sukupuolikromosomeja, ja joillain lajeilla sukupuoli määrittyy hautumislämpötilan mukaan. Esimerkiksi alligaattoreilla kehittyy yksinomaan naaraita alle 30 celsiusasteen lämpötilassa, mutta ei koskaan naaraita yli 34 asteen lämpötilassa. Kilpikonnilla on päinvastoin, ja niillä naaraita synnyttää lämmin kehitysympäristö.

Naaras tarvitsee suvullisessa lisääntymisessä koiraan sukusoluja eli siittiöitä hedelmöittämään munasolun. Joidenkin lajien naaraat kykenevät lisääntymään sekä suvullisesti että suvuttomasti (aseksuaalisesti).

Koska naaraat tuottavat suurempia sukusoluja kuin koiraat, ja etenkin koska nisäkkäiden ja joidenkin muidenkin eläinryhmien naaraat tulevat raskaaksi, näiden ryhmien naaraat käyttävät yleensä enemmän aikaa ja vaivaa jälkeläistensä hoitamiseen syntymän jälkeen kuin koiraat.

Useimpien lajien naarailla on vaatimattomamman näköiset sekundaariset sukupuolipiirteet kuin koirailla, koska seksuaalivalinta kohdistuu naaraisiin heikommin kuin koiraisiin.

## Naaraiden nimityksiä

* ihminen: nainen
* koira: narttu
* hevonen, aasi: tamma
* kissa: naaras, *natu* (murteellinen)
* kana: kana
* lammas: uuhi
* nauta: lehmä, hieho (ennen ensimmäistä poikimista)
* poro: vaadin
* sika: emakko
* vuohi: kuttu
* metso: koppelo
* laama, alpakka: emä

## Lähteet

* Avise, John C.: *Hermaphroditism: A Primer on the Biology, Ecology, and Evolution of Dual Sexuality*.  Columbia University Press, 2011.  ISBN 9780231153867

### Viitteet

## Aiheesta muualla

* Kuvia tai muita tiedostoja aiheesta Naaras Wikimedia Commonsissa
# Nilgirin biosfäärialue

Nilgirin biosfäärialueen kansallispuistot luoteesta alkaen:

Nagarholen kansallispuisto (vihreä)
Wayanadin kansallispuisto (beige)
Bandipurin kansallispuisto (ruskea)
Mudumalain kansallispuisto (violetti)
Mukurthin kansallispuisto (tummanvihreä)
Silent Valleyn kansallispuisto (vaaleanpunainen)
**Nilgirin biosfäärialue** on suojelualuekokonaisuus Intian Länsi-Ghatien vuoristoon kuuluvilla Nilgirivuorilla. Siihen kuuluu kuusi kansallispuistoa ja laajoja alueita muuta rauhoitettua metsää. Alue on ollut osa Unescon Ihminen ja biosfääri -ohjelmaa vuodesta 1986 alkaen. Sen kokonaispinta-ala on yli 5 520 neliökilometriä, ja se jakautuu Karnatakan, Keralan ja Tamil Nadun osavaltioiden alueelle.

Biosfäärialueella asuu useita etnisiä ryhmiä, vuonna 2000 noin 1,16 miljoonaa pysyvää asukasta. Heidän joukossaan ovat Intian viimeiset metsästys-keräilytaloutta harjoittavat asukkaat, cholanaikanit, jotka keskittyvät Nilamburin alueelle.

## Lähteet

## Aiheesta muualla

* Kuvia tai muita tiedostoja aiheesta Nilgirin biosfäärialue Wikimedia Commonsissa
# Chennain piirikunta

| Chennai |
| --- |
|  Chennain piirikunta Tamil Nadun kartalla. |
| Hallintokeskus | Chennai |
| Valtio – Osavaltio | Intia Tamil Nadu |
| Väkiluku (2011) | 4 646 732 |
|  – Tiheys | 26 553 as./km² |
| Infobox OK |

**Chennain piirikunta** (tamiliksi சென்னை மாவட்டம், *Ceṉṉai māvaṭṭam*) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Thiruvallurin piirikuntaan, etelästä Kancheepuramin piirikuntaan ja lännestä Bengalinlahteen.

Piirikunnassa oli vuoden 2011 väestönlaskennassa 4 646 732 asukasta.

## Lähteet
# Suomen krikettimaajoukkue

**Suomen krikettimaajoukkue** edustaa Suomea kriketin maajoukkuekilpailuissa. Sitä hallinnoi vuonna 1999 perustettu Suomen Krikettiliitto.

Suomi on ollut International Cricket Councilin liitännäisjäsen (*associate member*) vuodesta 2017 lähtien. Huhtikuussa 2018 kaikille ICC:n jäsenille myönnettiin oikeudet virallisiin T20-maaotteluihin (eli pelimuotoon, jossa joukkueilla on 20 syöttövuoroa, joissa kuusi syöttöä).

Maajoukkue pelasi ensimmäisen ottelunsa vuonna 2000 Itävaltaa vastaan. Ensimmäiset T20-maaottelunsa Suomi pelasi Tanskaa vastaan Bröndbyssä heinäkuussa 2019. Suomi hävisi molemmat ottelut. Suomen ensimmäinen T20-kotimaaottelu pelattiin Espanjaa vastaan elokuussa 2019 Keravan kansallisella krikettikentällä. Suomi voitti ensimmäisen ottelun, mutta hävisi kaksi jälkimmäistä.

## Lähteet

## Aiheesta muualla

* Maajoukkue Krikettiliiton sivuilla (Arkistoitu – Internet Archive)
# Slamball

**SlamBall** on koripalloon pohjautuva urheilulaji. Merkittävin ero tavalliseen koripalloon on suurempi sallittu fyysisen kontaktin määrä. Slamball onkin ns. täysikontaktista koripalloa.

## Säännöt

Kentällä on yhteensä 8 pelaajaa, 4 kummastakin joukkueesta. Heidän tarkoituksenaan on saada pallo vastustajan puolustuspäädyn puoleisen korirenkaan läpi ja saada näin pisteitä joukkueelleen. Enemmän pisteitä pelin loputtua omaava joukkue voittaa. Pisteitä saa aivan kuten koripallossakin; yksinkertaisesta heitosta kolmen pisteen kaaren sisäpuolelta 2, kaaren ulkopuolelta 3. Kolmen pisteen arvoinen on sen sijaan myös ns. slam dunk, eli pallon upottaminen korirenkaasta showmaisella "donkilla".
# Norsupoolo

Norsupoolo-ottelu Intiassa.
**Norsupoolo** on poolon muoto, jossa hevosten sijaan ratsastetaan norsuilla. Lajia harrastetaan pääasiassa Aasian etelä- ja kaakkoisosissa. Kunkin norsun selässä istuu kaksi henkilöä, norsunajaja ja pelaaja, joka lyö palloa ja kertoo ajajalle minne suuntaan ohjata eläintä. Mailana käytetään bambukeppiä.

Ensimmäisen kerran norsupooloa pelasivat brittiläiset aristokraatit Intiassa 1900-luvun alussa. Kansainvälinen norsupoololiitto World Elephant Polo Association (WEPA) perustettiin vuonna 1982 Nepalissa. Ajatuksen keksivät mahakelkkailija Jim Edwards ja James Manclark Sankt Moritzissa Cresta Club -kelkkailuseuran baarissa. Aluksi peliä pelattiin jalkapallolla, mutta norsut usein talloivat palloa, minkä johdosta siirryttiin käyttämään tavallista hevospoolon palloa.

## Aiheesta muualla

* WEPA, kansainvälinen lajiliitto
# Istumalentopallo

**Istumalentopallo** on lentopallosta kehitetty vammaisurheilulaji.

Laji on periaatteiltaan täysin normaalin lentopallon kaltainen, mutta sitä voivat pelata myös amputoidut ja muut alaraajavammaiset, joilta tavallisen lentopallon pelaaminen ei onnistu. Lentopalloon verrattuna kenttä on pienempi (10 x 6 metriä) ja verkko matalammalla (miehillä 115 cm, naisilla 105 cm). Aloitussyötön saa torjua. Palloa voi koskettaa millä tahansa ruumiinosalla, mutta lyönnin aikana pelaajan tulee koskettaa lattiaa jollain olkapäiden ja pakaroiden välisellä ruumiinosallaan. Seisomaan nouseminen, käveleminen ja muunkinlainen vartalon nostaminen on lajissa kielletty.

Ensimmäisen kerran nykyisenkaltaista istumalentopalloa pelattiin Alankomaissa vuonna 1956, ja vuonna 1967 järjestettiin lajin ensimmäiset kansainväliset kilpailut. Paralympialaisten ohjelmassa istumalentopallo on ollut vuodesta 1980 (naisilla 2004).

Istumalentopalloa voivat pelata myös vammattomat henkilöt tai esimerkiksi entiset lentopalloilijat, jotka eivät loukkaantumisten takia pysty tavallista lentopalloa pelaamaan. Muun muassa SM-sarjaa voivat pelata myös vammattomat. Kuitenkin muun muassa paralympialaisissa pelaajat luokitellaan täysivammaisiksi (VS1) ja minimivammaisiksi (VS2). Joukkueessa saa olla kaksi minimivammaista, joista vain toinen kerrallaan kentällä.

Menestyneimpiä istumalentopallomaita ovat Iran sekä Bosnia ja Hertsegovina, jonka pelaajisto koostuu Bosnian sodan invalideista.*lähde?*

Istumalentopallon kansainvälistä toimintaa organisoi The World Organisation Volleyball for Disabled (WOVD). Euroopassa WOVD:n alaisesta toiminnasta vastaa European Committee Volleysball for Disabled (ECVD).

## Lähteet

## Aiheesta muualla

* Kansainvälinen istumalentopalloliitto WOVD (Arkistoitu – Internet Archive)
* Euroopan Vammaislentopallo komitea ECVD (Arkistoitu – Internet Archive)
* Istumalentopallo Paralympia.fi-sivustolla
* Istumalentopallo.info
# Sulautuma

**Sulautuma** on kielitieteen termi: sana tai käsite, joka on muodostunut kahden sanan tai useamman sanan tai niiden osien sulautumisesta yhdeksi sen sijaan, että olisi muodostettu yhdyssana. Esimerkiksi englannin kielen sana motel, joka on yhdistelmä sanoista motor ja hotel.

## Lähteet

## Katso myös

* Kontaminaatio (kielitiede)
# Pudukkottain piirikunta

| Pudukkottai |
| --- |
|  Pudukkottain piirikunta Tamil Nadun kartalla. |
| Hallintokeskus | Pudukkottai |
| Valtio – Osavaltio | Intia Tamil Nadu |
| Väkiluku (2011) | 1 618 345 |
|  – Tiheys | 348 as./km² |
| Infobox OK |

**Pudukkottain piirikunta** (tamiliksi புதுக்கோட்டை மாவட்டம், *Putukkōṭṭai māvaṭṭam*) on yksi Intian Tamil Nadun osavaltion 32 piirikunnasta. Piirikunta rajautuu luoteesta Tiruchirappallin piirikuntaan, lännestä Thanjavurin piirikuntaan, etelästä Sivagangan ja Ramanathapuramin piirikuntiin ja kaakosta Bengalinlahteen.

Piirikunnassa oli vuoden 2011 väestönlaskennassa 1 618 345 asukasta.

## Lähteet
# Lonely Planet

| Lonely Planet |
| --- |
|  |
| Perustettu | 1972 |
| Perustaja | Tony Wheeler Maureen Wheeler |
| Toimitusjohtaja | Daniel Houghton |
| Puheenjohtaja | Naveen Seshadri |
| Kotipaikka | Melbourne, Australia |
| Henkilöstö | 400 työntekijää, 200 kirjoittajaa |
| Emoyhtiö | NC2 Media |
| lonelyplanet.com |
| Infobox OKVirheellinen NIMI-arvo |

**Lonely Planet** (ennen heinäkuuta 2009 Lonely Planet Publications) on maailman suurin matkaopaskirjoja ja digitaalisia sisältöjä julkaiseva yritys. Vuoteen 2013 asti Lonely Planetin omisti BBC Worldwide, joka osti yhtiön kahdessa osassa sen perustajilta Maureen ja Tony Wheeleriltä vuonna 2007 ja 2011. Vuonna 2013 yhtiö siirtyi Brad Kelleyn NC2 Median omistukseen.

Lonely Planetin ensimmäinen opaskirja *Across Asia on the Cheap* julkaistiin vuonna 1973. Sen kirjoista tuli nopeasti erittäin suosittuja reppumatkailijoiden ja muiden pienellä budjetilla matkustavien keskuudessa.

Lonely Planet julkaisee noin 650 erilaista kirjaa 118 maasta vuosimyynnin ollessa noin kuusi miljoonaa kappaletta (2004). Yhtiöllä on myös TV-tuotantoyhtiö Lonely Planet Television, ja sen päämaja on Melbournessa, Australiassa.

Vuonna 1993 ilmestyi ensimmäinen pelkästään Suomesta kertova Lonely Planet -opaskirja *Finland – A Travel Survival Kit* Markus Lehtipuun toimittamana. Sitä ennen Suomea oli käsitelty tiiviimmin kustantamon Pohjoismaita kuvaavissa opaskirjoissa. Kirja oli ensimmäinen kustantamon yksittäisestä Euroopan maasta julkaisema opas tilanteessa, jossa yhtiön kustannusohjelma oli siirtymässä isoja alueita kattavista ”tiiliskivistä” helpommin mukana kulkeviin yksittäisten maiden oppaisiin.

Brittiläinen Pilot Productionsin tuottama, vuonna 1994 alkanut matkailuohjelmasarja tunnettiin aluksi nimellä *Lonely Planet* (nykyään sitä lähetetään USA:ssa nimellä *Globe Trekker* ja muualla *Pilot Guides*). Suomessa sarjaa on esitetty nimellä *Matkapassi*.

Vuosina 2009–2020 Lonely Planet julkaisi kuukausittain matkailulehteä *Lonely Planet Magazine*.

## Lähteet

## Aiheesta muualla

* Viralliset kotisivut
# World cinema

**World cinema** on lähinnä englanninkielisissä maissa käytetty termi, jolla tarkoitetaan ei-englanninkielisten maiden elokuvia ja elokuva-alaa. Sitä käytetään siten usein termin **foreign film** rinnalla. Sekä *world cinema* että *foreign film* voivat kuitenkin äidinkielestä riippumatta viitata kaikkiin muihin maihin kuin omaan kotimaahan.

## Lähteet
# Ashok Leyland

| Ashok Leyland |
| --- |
| Yritysmuoto | julkinen osakeyhtiö |
| Osake | BSE: 500477, NSE: ASHOKLEY; ISIN: INE208A01029; osa BSE Sensex ja CNX Nifty -osakeindeksejä |
| ISIN | INE208A01029 |
| Perustettu | 1948  |
| Kotipaikka | Chennai, Intia |
| Toimiala | autoteollisuus, muut moottoriajoneuvot |
| Emoyhtiö | Hinduja Automotive Limited |
| www.ashokleyland.com |
| Infobox OKVirheellinen NIMI-arvo |

Ashok Leylandin toimistorakennus Chennaissa.
**Ashok Leyland** on intialainen, erityisesti linja- ja kuorma-autojen valmistajana tunnettu teollisuuskonserni. Ashok Leyland on Intian suurimpia hyötyajoneuvojen valmistaja ja maailman neljänneksi suurin linja-autojen valmistaja. Se on yhtiömuodoltaan julkinen osakeyhtiö, jonka osake noteerataan Bombayn pörssissä (BSE) ja Intian kansallisessa pörssissä (NSE). Yhtiö on osa Hinduja Automotive Limitediä (Hinduja Group) ja sen pääkonttori on Chennaissa. Lisäksi yhtiöllä on ulkomaista tuotantoa Prahassa (Tšekki) ja Ra’s al-Khaiman emiraatissa (Yhdistyneet arabiemiirikunnat).

Valmistaa myös kevyitä hyötyajoneuvoja automallisarjoihin Dost, Partner, Stile ja Mitr sekä sotilas-ajoneuvoja... Lisäksi sähkögeneraattoreita, kompressoreja, laitteita merisovelluksiin, maansiirtokoneita, nostureita ja leikkuupuimureita, liikennevälineiden rahoituspalveluja ja sauunnittelu/insinööritoimiston palveluja. Yhtiö on perustettu 1948.

## Historiaa

Yhtiö perustettiin vuonna 1948 nimellä *Ashok Motors* englantilaisen Austin Motor Companyn kanssa Austin-merkkisten brittiautojen kokoonpanotehtaaksi. Vuonna 1950 yhtiö solmi seitsemänvuotisen yksinoikseussopimuksen Leylandin kanssa Leyland-kuorma-autojen maahantuonnista, kokoonpanosta ja myöhemmin myös valmistamisesta. Vuonna 1954 yhtiö sai valmistuslisenssin 1 000 Comet -ajoneuvon (kuorma-auton?) valmistamiseksi vuosittain. Seuraavana vuonna yhtiön nimi vaihdettiin Ashok Leyland Ltd:ksi ja Leyland Motors Ltd. tuli yhtiön osakkaaksi.

Vuonna 1967 yhtiö esitteli Intiassa valmistetun, kaksikerroksisen Titan-linja-auton. Vuonna 1970 yhtiö suunnitteli ja valmisti Intian asevoimille sen vaatimusten mukaisesti 1 000 kappaletta 6x4 'Hippo' Tipper -kuorma-autoa. Tuotantolisenssi kymmenkertaistui kaksi vuotta myöhemmin.

## Kuvia

* Ashok Leylandin valmistama Andhra Pradeshin osavaltion liikenneyhtiön bussi (2015).
* Kaksikerroksinen Ashok Leyland Titan -linja-auto Kochissa, Keralassa.
* AShok Laylandin valmistama kiskobussi Sri Lankassa (2011).
* Ashok Leyland Stile -tila-auto.
* Ashok Leyland Dost (2012).
* Ashok Leylandin U (2010).
* Ashok Leyland Stallion 4x4 maastokuorma-autoja Intian armeijan väreissä Himalajalla (2010).
* Panssaroitu, miinankestävä Ashok Leyland Stallion Kavach 4x4 poliisiajoneuvo.
* Ashok Leylandin kuorma-auto vetoautona ballistisen Agni-II -ohjuksen lavetille (2004).

## Lähteet

## Aiheesta muualla

* Kuvia tai muita tiedostoja aiheesta Ashok Leyland Wikimedia Commonsissa
# Nightcrawler

| Nightcrawler |
| --- |
|  |
| Ohjaaja | Dan Gilroy |
| Käsikirjoittaja | Dan Gilroy |
| Tuottaja | * Jennifer Fox
* Jake Gyllenhaal
* Tony Gilroy
* David Lancaster
* Michel Litvak
 |
| Säveltäjä | James Newton Howard |
| Kuvaaja | Robert Elswit |
| Leikkaaja | John Gilroy |
| Pääosat | * Jake Gyllenhaal
* Rene Russo
* Riz Ahmed
* Bill Paxton
 |
| Valmistustiedot |
| Valmistusmaa | Yhdysvallat |
| Tuotantoyhtiö | Open Road Films |
| Ensi-ilta | 5. syyskuuta 2014 (Toronto) |
| Kesto | 117 minuuttia |
| Alkuperäiskieli | englanti |
| Budjetti | 8 500 000 dollaria |
| Tuotto | 50 334 418 dollaria |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Nightcrawler** on vuonna 2014 ensi-iltansa saanut Dan Gilroyn ohjaama ja käsikirjoittama mustan huumorin sävyttämä jännityselokuva. Jake Gyllenhaal näyttelee Lou Bloomia, joka alkaa kuvata öisin onnettomuuksia ja rikoksia ja myydä materiaalia Los Angelesin uutiskanaville. Muissa rooleissa ovat muun muassa Rene Russo, Riz Ahmed ja Bill Paxton.

Elokuvan ensi-ilta oli Toronton elokuvajuhlilla vuonna 2014. Suomessa elokuvan ensi-ilta oli 31. lokakuuta 2014.

Jake Gyllenhaal sai roolisuorituksestaan parhaan miespääosan Golden Globe, Bafta ja SAG-ehdokkuudet.

## Näyttelijät

|  |  |  |
| --- | --- | --- |
|  Jake Gyllenhaal  | … |  Louis "Lou" Bloom
  |
|  Rene Russo  | … |  Nina Romina
  |
|  Riz Ahmed  | … |  Rick
  |
|  Bill Paxton  | … |  Joe Loder
  |
|  Ann Cusack  | … |  Linda
  |
|  Kevin Rahm  | … |  Frank Kruse
  |
|  Kathleen York  | … |  Jackie
  |
|  Eric Lange  | … |  kameramies
  |
|  Jonny Coyne  | … |  panttilainaamon omistaja
  |
|  Michael Hyatt  | … |  etsivä Fronteiri
  |
|  Michael Papajohn  | … |  vartija
  |
|  Kiff VandenHeuvel  | … |  leikkaaja
  |

## Vastaanotto

### Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Kenelle | Voitto / Ehdokkuus |
| British Academy Film Awards | Paras miespääosa | Jake Gyllenhaal | Ehdokkuus |
| Paras naissivuosa | Rene Russo | Ehdokkuus |
| Paras alkuperäinen käsikirjoitus | Dan Gilroy | Ehdokkuus |
| Paras leikkaus | John Gilroy | Ehdokkuus |
| Golden Globe | Paras miespääosa draamaelokuvassa | Jake Gyllenhaal | Ehdokkuus |
| Screen Actors Guild Awards | Paras miespääosa | Jake Gyllenhaal | Ehdokkuus |
| Writers Guild of America -palkinto | Paras alkuperäinen käsikirjoitus | Dan Gilroy | Ehdokkuus |

## Lähteet

## Aiheesta muualla

* *Nightcrawler* Internet Movie Databasessa (englanniksi)
* *Nightcrawler*  Elonet.
# The Baltimore Sun

| The Baltimore Sun |
| --- |
| Lehtityyppi | päivälehti |
| Kustantaja | Baltimore Sun Media |
| ISSN | ISSN 1930-8965 |
| Perustettu | 1837 |
| Kotikunta | Baltimore, Maryland |
| Kotimaa |  Yhdysvallat |
| Kieli | englanti |
| Aiheesta muualla |
| OCLC |
| Kotisivu |
| Infobox OK |

The Baltimore Sun on yhdysvaltalainen, Baltimoren alueella ilmestyvä sanomalehti. Lehti on perustettu vuonna 1837 ja se on Marylandin osavaltion suurin sanomalehti.

Lehti kuuluu Baltimore Sun Media -nimiseen yhtiöön, joka omistaa myös muita mediatuotteita. Yhtiön on vuodesta 2024 lähtien omistanut baltimorelainen liikemies David D. Smith.

Baltimore Sun on vuodesta 2018 lähtien estänyt pääsyn verkkosivuilleen EU-alueelta. Eston syynä on EU:n yleinen tietosuoja-asetus (GDPR).

## Lähteet

## Aiheesta muualla

* The Baltimore Sun Lehden verkkosivut. (englanniksi)
# Luettelo komediaelokuvista

|  |
| --- |
|  |
| Komediaelokuva |
| Luettelo komediaelokuvista |
| Ennen 1920-lukua |
| 1920-luku |
| 1930-luku |
| 1940-luku |
| **1950-luku** |
| **1960-luku** |
| **1970-luku** |
| **1980-luku** |
| **1990-luku** |
| **2000-luku** |
| **2010-luku** |

**Luettelo komediaelokuvista**.

## 2000-luku

* Luettelo 2000-luvun komediaelokuvista

## 1990-luku

* Luettelo 1990-luvun komediaelokuvista
# Jharkhand

| Jharkhand |
| --- |
| Intian osavaltiot ja territoriot |
|  |
|  Sijainti |
| Valtio | Intia |
| Osavaltioksi | 2000 |
| Hallinto |  |
|  – hallinnollinen keskus | Ranchi |
|  – suurin kaupunki | Jamshedpur |
| Pinta-ala | 79 714 km² (15.) |
| Väkiluku | 32 966 238 (2 011) (13.) |
| Kielet | hindi |
| Infobox OK |

**Jharkhand** (hindiksi झारखंड, *Jhārkhaṁḍ*) on osavaltio Intiassa. Jharkhandin pinta-ala on noin 79 700 km² ja asukasluku on noin 33 miljoonaa (2011).

Ranchi on Jharkhandin pääkaupunki. Hindi on Jharkhandin virallinen kieli.

Jharkhand muodostettiin vuonna 2000 Biharin osavaltion eteläisimmistä osista. Itsenäistymisprosessi alkoi adivasi-heimojen vaatimuksista, joihin liittyi 1990-luvulla myös valtaväestön edustajia.

Jharkhand tarkoittaa viidakkojen ja pensaikkojen maata. Osavaltion asukkaista iso osa elää maaseudulla. Metsiä ja kansallispuistoja on paljon. Betlan kansallispuisto kuuluu kansainväliseen tiikerien suojeluohjelmaan.

Jharkhandin maastonmuotoja hallitsee Chota Nagpurin ylänkö.

Jharkhandissa on kolme vuodenaikaa. Talvi kestää marraskuusta helmikuuhun, kuuma kausi maaliskuusta kesäkuun puoliväliin ja monsuunisateiden kausi kesäkuun puolivälistä lokakuuhun. Sadekaudella saadaan noin tuhat millimetriä sadetta, muu osa vuodesta on kuivaa.

## Lähteet

## Aiheesta muualla

* Kuvia tai muita tiedostoja aiheesta Jharkhand Wikimedia Commonsissa

Intian osavaltiot ja territoriot

|  |  |
| --- | --- |
| Osavaltiot | * Andhra Pradesh
* Arunachal Pradesh
* Assam
* Bihar
* Chhattisgarh
* Goa
* Gujarat
* Haryana
* Himachal Pradesh
* Jammu ja Kashmir
* Jharkhand
* Karnataka
* Kerala
* Länsi-Bengali
* Madhya Pradesh
* Maharashtra
* Manipur
* Meghalaya
* Mizoram
* Nagaland
* Odisha
* Punjab
* Rajasthan
* Sikkim
* Tamil Nadu
* Telangana
* Tripura
* Uttarakhand
* Uttar Pradesh
 |
| Liittovaltion alueet | * Andamaanit ja Nikobaarit
* Chandigarh
* Dadra ja Nagar Haveli ja Daman ja Diu
* Lakshadweep
* Puducherry
 |
| Pääkaupunkialue | Delhi |
# Sic

**Sic** on latinankielinen sana, joka tarkoittaa ”siten”, ”sillä tavalla” tai ”juuri näin”. Sic voidaan kirjoittaa suluissa (sic) tai hakasuluissa [sic] jonkin epätavallisen tai virheelliseltä näyttävän sanan tai ilmaisun perään, jolloin se tarkoittaa, että kyseessä ei ole virhe tai että virhe on tarkoituksellinen eikä sitä tule korjata. Sic on lyhenne lauseesta *sic erat scriptum* - näin se oli kirjoitettu.

Jos esimerkiksi lääkäri kirjoittaa lääkereseptin, jossa poiketaan lääkkeen normaalista annostelusta, kirjoittaa hän reseptiin ”Sic!”, jotta apteekki tietää, että tarkoitettu annostus ei ole virheellinen.

Ilmaisua käytetään myös tieteellisessä kirjoittamisessa silloin, kun lainatussa tekstissä on virhe. Jos kyseessä on suora lainaus, teksti on toistettava täsmälleen samanlaisena kuin alkuperäisteoksessa. Kirjoittaja voi kuitenkin osoittaa huomanneensa virheen lisäämällä virheen perään [sic]. Näin lukija voi varmistua siitä, että virhe on alkuperäisessä tekstissä eikä lainauksessa.

Esimerkki sanan käytöstä:

Maija Vilkkumaan kappaleesta *Ingalsin Laura* kirjoitettaessa:
*Maija Vilkkumaa on tehnyt suositun laulun ”Ingalsin [sic] Laura”*. (ks. Laura Ingalls Wilder)
## Lähteet